"Zid de drone" ridicat de vecinii Rusiei. Şase ţări membre NATO vor să-şi protejeze graniţele de ameninţările din exterior
Cele şase ţări NATO vecine cu Rusia au convenit să ridice un 'zid de drone' pentru a-şi apăra frontierele de 'provocări', a anunţat vineri guvernul lituanian, transmite AFP, citată de Agerpres.
- STENOGRAME. Coldea şi Dumbravă plănuiau să revină la putere: "Se reface structura". Generalul Dumbravă i-a turnat pe toţi ca să scape de puşcărie
"Este vorba despre ceva complet nou, un zid de drone care se va întinde din Norvegia până în Polonia. Obiectivul este de a utiliza drone şi alte tehnologii pentru a ne proteja frontierele", a declarat pentru agenţia BNS ministrul de interne al Lituaniei, Agne Bilotaite, în urma discuţiilor avute cu omologii săi din celelalte două baltice - Letonia şi Estonia - şi din Finlanda, Norvegia şi Polonia.
Vor fi utilizate şi sisteme de interceptare a dronelor inamice
"Nu este vorba doar despre infrastructuri fizice, sisteme de supraveghere, ci şi despre drone şi alte tehnologii, care ne-ar permite să ne protejăm contra provocărilor unor ţări ostile şi să împiedicăm contrabanda", a adăugat ministrul lituanian.
Pe lângă desfăşurarea de drone pentru supravegherea frontierelor, aceste ţări ar utiliza sisteme pentru interceptarea dronelor inamice. Ministrul de interne lituanian nu a precizat un calendar pentru acest proiect.